
DĖL ATSAKYMŲ Į PIRKIMO DALYVIŲ PATEIKTUS KLAUSIMUS

Lietuvos kariuomenės Generolo Adolfo Ramanausko  Kovinio rengimo centras (toliau – Perkančioji organizacija) 2026 m. rugsėjo 4 d. paskelbė Centrinėje viešųjų pirkimų informacinėje sistemoje (toliau – CVP IS),  Įspėjamojo ženklo pirkimą (pirkimo ID 9509163), kuris vykdomas CVP IS priemonėmis skelbiamos apklausos būdu, pasiekiamomis adresu https://viesiejipirkimai.lt/.

Atsižvelgiant į tai, kad iš pirkimo dalyvių buvo gauti paklausimai dėl Įspėjamojo ženklo pirkimo, Perkančioji organizacija, vadovaudamasi Mažos vertės pirkimų tvarkos aprašo 24.3.6. – 24.3.7. punktais bei Pirkimo sąlygų 4. skyriumi teikia atsakymus:

1. Paklausimas: 
„rengdami pasiūlymą pirkimui „Įspėjamasis ženklas“, prašome patikslinti šiuos techninės specifikacijos reikalavimus:

Techninėje specifikacijoje nurodyta, kad 150 × 210 mm lentelė turi būti pagaminta iš metalo, tačiau nenurodyta metalo rūšis ir minimalus storis. Ar lentelės pagrindui leidžiama naudoti 3 mm storio aliuminio kompozito plokštę? Jeigu ne, prašome nurodyti reikalaujamą metalo rūšį ir minimalų storį.

Prašome patvirtinti, ar leidžiamas toks dažymo variantas: stulpas nudažomas raudonais lauko sąlygoms skirtais šlapiais dažais, o geltonos 90–100 mm pločio juostos suformuojamos užklijuojant lauko sąlygoms skirtą geltoną plėvelę, nenaudojant miltelinio dažymo. Taip pat prašome nurodyti raudonos ir geltonos spalvų RAL kodus bei patikslinti, ar geltonos juostos turi būti šviesą atspindinčios.

Prašome nurodyti lentelės šviesą atspindinčios plėvelės klasę arba taikomą standartą. Ar turi būti naudojamas baltas šviesą atspindintis fonas su juodu šviesos neatspindinčiu užrašu?

Techninės specifikacijos tekste ir 2 paveikslo pavadinime nurodyta „DANGEROUS AREA“, tačiau pačiame lentelės brėžinyje parašyta „DANGERAOUS AREA“. Prašome patvirtinti, kad lentelė turi būti gaminama su taisyklingu užrašu „DANGEROUS AREA“.

Prašome patikslinti lentelės tvirtinimo vietą ant stulpo ir paaiškinti, ką 1 paveiksle žymi 980 mm ir 20 mm matmenys.

Prašome patvirtinti, kad tiekėjas turi pristatyti 500 visiškai sukomplektuotų ženklų į nurodytą pristatymo vietą, tačiau jų įrengimas ir įkasimas į gruntą į pirkimo apimtį neįeina.
1. Atsakymai: 
1.1. Informuojame, kad lentelės pagrindui naudoti aliuminio kompozito plokštę neleidžiama, kadangi ši medžiaga nėra laikoma grynu metalu (aliuminio kompozitas yra sudėtinė medžiaga, kurios pagrindą sudaro plastiko/polietileno šerdis, tik iš išorės padengta plonais aliuminio sluoksniais). Patiksliname Techninės specifikacijos reikalavimus: lentelės pagrindas privalo būti pagamintas iš gryno metalo – ne mažesnio kaip 3 mm storio nerūdijančio plieno (metalo markė AISI 304). 

1.2.  Ne, tiekėjo nurodytas variantas (naudojant šlapius dažus) nėra leidžiamas. Stulpai privalo būti dažomi milteliniu būdu. Leidžiami du gamybos variantai:

A) Visas stulpas dažomas milteliniu būdu raudona spalva, o geltonos juostos suformuojamos užklijuojant lauko sąlygoms skirtą geltoną šviesą atspindinčią plėvelę.

B) Visas stulpas dažomas milteliniu būdu (raudona ir geltona spalvomis pagal nurodytus matmenis).

Spalvų kodai: Raudona spalva – RAL 3001 (Signal Red), geltona spalva – RAL 1003 (Signal Yellow). Geltonos juostos privalo būti šviesą atspindinčios.
1.3. Lentelėms gaminti turi būti naudojama balta RA2 klasės retroreflektinė plėvelė, atitinkanti EN 12899-1 standartą. Lentelės fonas turi būti baltas (šviesą atspindintis), o užrašas – juodos spalvos, neatspindintis šviesos ir pritaikytas lauko sąlygoms.

1.4. Brėžinyje įsivėlė spausdinimo klaida.
1.5. Patiksliname, kad 1 paveiksle nurodyti matmenys 980 mm ir 20 mm yra techninė klaida (pertekliniai duomenys) ir šio pirkimo objektui netaikomi. Lentelės tvirtinimo vieta prie stulpo turi būti 200 mm atstumu nuo stulpo viršūnės.

1.6. Patvirtiname, kad pirkimo objektą sudaro 500 (penkių šimtų) vienetų visiškai sukomplektuotų ženklų pagaminimas ir pristatymas į pirkimo dokumentuose nurodytą pristatymo vietą. Ženklų įrengimo, montavimo bei įkasimo į gruntą darbai į šio pirkimo apimtį neįeina.
Atsižvelgiant į pateiktus atsakymus, patikslintos Pirkimo sąlygos. Teikiant Pasiūlymus, vadovaukitės AKTUALIA REDAKCIJA_2026-09-14.

Pasiūlymų pateikimo terminas nukeliamas į 2026-09-21 10:00.
Pirkimo organizatorė
*– Konkurso dalyvio pateikto klausimo tekstas neredaguotas.
